รัฐบาลไทย-ข่าวทำเนียบรัฐบาล-ก.เกษตรฯ สานพลังความร่วมมือ 4 หน่วยงาน ลงนามความร่วมมือการส่งเสริมเศรษฐกิจผู้ประกอบการในชุมชนท้องถิ่น
วันพุธที่ 22 มีนาคม 2560
ก.เกษตรฯ สานพลังความร่วมมือ 4 หน่วยงาน ลงนามความร่วมมือการส่งเสริมเศรษฐกิจผู้ประกอบการในชุมชนท้องถิ่น
กระทรวงเกษตรฯ สานพลังความร่วมมือ 4 หน่วยงาน ลงนามความร่วมมือการส่งเสริมเศรษฐกิจผู้ประกอบการในชุมชนท้องถิ่น สร้างความเข้มแข็งเศรษฐกิจฐานราก สู่เป้าหมายไทยแลนด์ 4.0
วันนี้ (22 มี.ค.60) นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ ร่วมพิธีลงนามบันทึกข้อตกลงความร่วมมือการส่งเสริมเศรษฐกิจผู้ประกอบการในชุมชนท้องถิ่น ระหว่าง กระทรวงเกษตรและสหกรณ์ กระทรวงดิจิทัลเพื่อเศรษฐกิจและสังคม กระทรวงพาณิชย์ กระทรวงศึกษาธิการ และดีแทค โดยมี นายธีรภัทร ประยูรสิทธิ ปลัดกระทรวงเกษตรและสหกรณ์ นางสาววิไลลักษณ์ ชุลีวัฒนกุล ปลัดกระทรวงดิจิทัลเพื่อเศรษฐกิจและสังคม นายกฤตชัย อรุณรัตน์ เลขาธิการสํานักส่งเสริมการศึกษานอกระบบ นายวิชัย โภชนกิจ รองปลัดกระทรวงพาณิชย์ และนายลาร์ส นอร์ลิ่ง ประธานเจ้าหน้าที่บริหาร บริษัท โทเทิ่ล แอ็คเซ็ส คอมมูนิเคชั่น จํากัด(มหาชน) หรือ ดีแทค ร่วมลงนามในบันทึกข้อตกลงดังกล่าว
นางสาวชุติมาบุณยประภัศรรัฐมนตรีช่วยว่าการกระทรวงเกษตรและสหกรณ์เปิดเผยว่าการลงนามในบันทึกความร่วมมือครั้งนี้ถือเป็นส่วนหนึ่งของโครงการระยะเร่งด่วนตามนโยบายรัฐบาลในการส่งเสริมการใช้ประโยชน์จากเทคโนโลยีดิจิทัลเพื่อสร้างความเข้มแข็งให้กับเศรษฐกิจฐานรากและเพิ่มโอกาสการสร้างรายได้ให้กับชุมชนทั้งนี้ภายใต้ความร่วมมือดังกล่าวกระทรวงเกษตรและสหกรณ์จะรับหน้าที่ส่งเสริมพัฒนาผลิตผลทางการเกษตรของชุมชนแต่ละพื้นที่รวมถึงการนํานวัตกรรมสู่การผลิตอย่างมีประสิทธิภาพกระทรวงดิจิทัลฯจะรับหน้าที่สนับสนุนการวางโครงสร้างพื้นฐานดิจิทัลที่มีประสิทธิภาพสู่ทุกตําบลทั่วไทยกระทรวงพาณิชย์รับหน้าที่ส่งเสริมด้านพาณิชย์อิเล็กทรอนิกส์ส่วนกระทรวงศึกษาธืการจะช่วยยกระดับการเรียนรู้ตลอดชีวิตสู่โลกดิจิทัลขณะที่ดีแทคจะร่วมบูรณาการกับ4หน่วยงานหลักในการส่งเสริมการเพิ่มประสิทธิภาพการใช้อินเทอร์เน็ตไร้สายความเร็วสูงเพื่อเชื่อมโยงข้อมูลและการติดต่อลูกค้าในลักษณะองค์รวมส่งเสริมให้กลุ่มเกษตรกรสหกรณ์ผู้ประกอบการขนาดกลางและขนาดย่อมผู้ประกอบการรายใหม่และเครือข่ายวิสาหกิจชุมชนแต่ละท้องถิ่นมีการนําเทคโนโลยีดิจิทัลมาใช้ทําธุรกิจและส่งเสริมให้เป็นผู้ประกอบการอีคอมเมิร์ชทําการค้าออนไลน์แบบครบวงจร
นายธีรภัทรประยูรสิทธิปลัดกระทรวงเกษตรและสหกรณ์กล่าวว่า กระทรวงเกษตรฯมีนโยบายในปี2560ที่จะมุ่งเน้นการยกระดับคุณภาพสินค้าเกษตรสู่ความมั่นคงโดยพลเอกฉัตรชัยสาริกัลยะรัฐมนตรีว่าการกระทรวงเกษตรและสหกรณ์ได้มอบหมายหน่วยงานในสังกัดของกระทรวงเกษตรฯร่วมกันขับเคลื่อนในทุกด้านทุกมิติสําหรับในปี2560กระทรวงเกษตรฯมีกิจกรรมโครงการในแผนงานหลายโครงการที่ต้องใช้เทคโนโลยีดิจิทัลเข้ามาเสริมทั้งการใช้ประโยชน์สําหรับการดําเนินงานภายใต้โครงการและนํามาใช้ประโยชน์ในการพัฒนาต่อยอดให้เกิดการค้าออนไลน์การขายอีคอมเมิร์ซสําหรับสินค้าภาคการเกษตรซึ่งหากสามารถยกระดับและทําความร่วมมือกันทุกภาคส่วนยังจริงจังจะทําให้ผู้บริโภคได้บริโภคสินค้าดีมีคุณภาพตรงจากฟาร์มหรือแหล่งผลิตไม่ต้องผ่านพ่อค้าคนกลางในขณะเดียวกันเกษตรกรผู้ผลิตก็สามารถเปิดร้านค้าออนไลน์ขายสินค้าภาคเกษตรได้24ชั่วโมงไม่มีวันหยุดขายทั้งในตําบลอําเภอจังหวัดภูมิภาคหรือภายในประเทศอีกทั้งมีโอกาสขายไปต่างประเทศได้ด้วย
​“การเข้าร่วมโครงการความร่วมมือในครั้งนี้กระทรวงเกษตรฯมองเห็นถึงความสําเร็จของการพัฒนาเกษตรกรในทุกอําเภอที่เป็นสมาชิกของศูนย์เรียนรู้การเรียนเพิ่มประสิทธิภาพการผลิตสินค้าเกษตรหรือศพก.882ศูนย์เมื่อโครงการนี้เข้ามาเสริมความรู้ด้านการใช้ดิจิทัลและการค้าออนไลน์จะทําให้ภาคีเครือข่ายสมาชิกของศพก.ทั่วประเทศ มีช่องทางในการสื่อสารประชาสัมพันธ์และช่องทางการขายออนไลน์ทําให้มีโอกาสมากกว่าเดิม”นายธีรภัทรกล่าว
​
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai